பருகூர்

பருகூர் (Bargur), இந்தியாவின் தமிழ்நாடு மாநிலத்தில் அமைந்துள்ள கிருஷ்ணகிரி மாவட்டத்தில் உள்ள பருகூர் வட்டம் மற்றும் பருகூர் ஊராட்சி ஒன்றியம் ஆகியவற்றின் நிர்வாகத் தலைமையிடமும், ஒரு பேரூராட்சியும் ஆகும். பருகூா் பேரூராட்சி விவசாயம், துணி வியாபாரம், மாங்கனி, தேங்காய், கிரானைட்டு கற்கள் கொண்ட நகரமாகும். பருகூர் நகரம் முந்தைய சேலம் மாவட்டத்தில் ஒரு பகுதியாக இருந்தது.

 அமைவிடம் 
பெங்களூரு – சென்னை  தேசிய நெடுஞ்சாலையில் பர்கூர் உள்ளது. பர்கூரிலிருந்து 16 கி.மீ. தொலைவில் கிருஷ்ணகிரி உள்ளது. இதனருகே அமைந்த தொடருந்து நிலையம் 31 கி.மீ. தொலைவில் உள்ள ஜோலார்பேட்டையில் அமைந்துள்ளது. 

இதன் கிழக்கில் திருப்பத்தூர் 26 கி.மீ.; மேற்கில் கிருஷ்ணகிரி 16 கி.மீ.; வடக்கில் ஆந்திரப் பிரதேசம் மாநிலத்தின் குப்பம் 24 கி.மீ.; தெற்கில் தர்மபுரி 65 கி.மீ. தொலைவில் உள்ளது.

 பேரூராட்சியின் அமைப்பு    
22.5  ச.கி.மீ. பரப்பும், 15 பேரூராட்சி மன்ற  உறுப்பினர்களையும், 32 தெருக்களையும்   கொண்ட இப்பேரூராட்சி பர்கூர்   (சட்டமன்றத் தொகுதி)க்கும், கிருஷ்ணகிரி மக்களவைத் தொகுதிக்கும் உட்பட்டது.பர்கூர் பேரூராட்சியின் இணையதளம்

 மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3,760      வீடுகளும், 16,366 மக்கள்தொகையும் கொண்டது.Bargur Population Census 2011 

 மேற்கோள்கள் 

பகுப்பு:கிருஷ்ணகிரி மாவட்டத்தில் உள்ள பேரூராட்சிகள்